


בבית משפט השלום 								ת.א. 26/
בכפר סבא

תאריך חתימת המסמך: 3.5.26

התובעת:               ילנה דבורקין , ת"ז 314539222
                               מרחוב יונתן רטוש 16/38, ראש העין
טלפון: 054-6420093
   
ע"י ב"כ עו"ד אריאל פרייברג  (מ"ר 62254) ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com
 

      – נ ג ד –

הנתבעת:              	 הראל חברה לביטוח בע"מ
	מרחוב אבא הלל 3, רמת גן
	טל': 03-7547709;פקס: 03-7348177
	דוא"ל: tviot.hova@harel-ins.co.il



			כתב תביעה 


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 





[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 






חלק 2: 

(1) בעלי הדין : 

1. התובעת, ילידת 07.01.1983, הייתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מספר רישוי 546-93-102 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה, רישיון רכב וחשבונית תיקון רכב, מסומנים ״כנספח 1״.

(2) פירוט הסעד המבוקש באופן תמציתי: 

3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. התובעת, מנהלת חשבונות בחברת הייטק, עבודה הכרוכה מעצם טיבה וטבעה בישיבה ממושכת ובריכוז, מחמת התאונה ותוצאותיה נאלצה לצמצם את היקף עיסוקה ונגרמו לה הפסדי שכר בעבר ובעתיד

5. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 01.07.25, בסביבות השעה 16:00, או בסמוך לכך, בכביש 471, לפני צומת נחשונים, היה הרכב אשר היה נהוג ע"י התובעת מעורב בתאונה, התובעת נפגעה ונחבלה בגופה (להלן: "התאונה").

8. לאחר התאונה החלה התובעת לסבול מכאבים בצוואר ובגב, היא שהתה במנוחה בביתה, בתקווה שמדובר בכאבים שיחלפו. אולם למחרת היום נוכח הימשכות והחמרת הכאבים וההגבלה בצוואר ובגב תחתון, עם הקרנת הכאבים לאגן ולשכמות, בנוסף לתחושת הפרעות וכאב באוזניים, היא פנתה לקבלת טיפול בקהילה, שם נבדקה והומלץ לה על טיפול סימפטומתי, נטילת משככי כאבים, המשך מעקב ומנוחה.


9. התובעת אשר המשיכה לסבול מכאבים והגבלה בגב תחתון ובשכמות עם הקרנות הכאב לצוואר ולראש, עם קושי בישיבה ממושכת, המשיכה במעקב בקהילה והופנתה לביצוע טיפולי פיזיותרפיה, כמו כן הורו לה על 18 ימי מנוחה בבית עם נטילת תרופות לשיכוך כאב ונוגדי דלקת והמשך טיפול ומעקב.

10. התובעת ביצעה טיפולי פיזיותרפיה ונותרה עם כאבים והגבלה בתנועות הגב, בעיקר בישיבה ובנהיגה, בנוסף החלה לסבול מעייפות, והוחלט להפנותה לבדיקות מקיפות, הכוללות בדיקות מעבדה מקיפות, CT  ,US, לצד המשך טיפול ומעקב אורתופדי.

11. בדיקת CT הדגימה בליטה אחורית קלה של הסחוס הדיסקלי בגובה L3- L4 ,L4-L5  ובקע דיסקלי מרכזי קטן בגובה L5- S1 , והוחלט להפנותה להמשך מעקב, נטילת תרופות לשיכוך כאב ומנוחה.


רצ"ב תעודות רפואיות, מסומנות "כנספח 2".

12. מאז התאונה סובלת התובעת מכאבים והגבלה בתנועות הגב והצוואר, עם הקרנה לכתפיים ולראש, מכאבי ראש, מקושי בהליכה, עמידה ובישיבה ממושכות, מקושי בצידוד והטיה, מקושי בהרמה, כיפוף ונשיאה, מקושי בהקלדה ממושכת, מקשיי שינה והירדמות, כאב והגבלה, היא נזקקת למעקב רפואי, נטילת תרופתי לשיכוך כאב וטיפול תרופתי ותיזקק לכך גם בעתיד.

13. התובעת, מנהלת חשבונות בעיסוקה, עבודה הכרוכה מעצם טיבה וטבעה בישיבה ממושכת וריכוז מתקשה מאז התאונה ומחמת תוצאותיה בביצוע עבודתה, נאלצה לצמצמם את היקפה ונגרמו לה הפסדי שכר.

14. מאז התאונה ומחמת תוצאותיה מתקשה התובעת, בניהול משק ביתה ובטיפול בילדיה, נזקקת לעזרת הזולת ותיזקק לה גם בעתיד.

15. עקב מגבלותיה הנובעות מהתאונה, בשים לב לאופי פגיעתה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
                       
חלק 3 

16. להלן פירוט נזקי התובעת:
1. נזק מיוחד:  
(1) [bookmark: _Hlk228960028] פגיעה בכושר ההשתכרות בעבר –			          105,500 ₪ 
(2)  עזרת הזולת בעבר –	           				              15,250 ₪  
(3)  הוצאות רפואיות ונסיעות לטיפולים בעבר –	           4,800 ₪ 
(4)  הסעות מיוחדות ושימוש מוגבר במוניות בעבר -            7,920 ₪


2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיה הלא ממוניים של התובעת. 

פירוט העובדות המקנות סמכות לבית המשפט:
 
17. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

18. הנתבעת חייבת לפצות את התובעת בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת לדין ולחייבה, לפצות את התובעת כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	












                                                                                          ______________
						               אריאל פרייברג, עו"ד
								          ב"כ התובעת



